OpenLLM-France/wikimedia huggingface dataset:
# Batrachyla antartandica

Batrachyla antartandica és una espècie de granota que viu a l'Argentina i Xile.
Està amenaçada d'extinció per la pèrdua del seu hàbitat natural.

## Referències

* Úbeda, C., Veloso, A., Núñez, H., Díaz-Paéz, H., Lavilla, E. & Basso, N. 2004. Batrachyla antartandica. Llista Vermella d'Espècies Amenaçades de la UICN 2006. Consulta: 18 de gener de 2008.
# Batrachyla nibaldoi

Batrachyla nibaldoi és una espècie de granota que viu a Xile i, possiblement també, a l'Argentina.
Està amenaçada d'extinció per la pèrdua del seu hàbitat natural.

## Referències

* Veloso, A., Núñez, H. & Díaz-Paéz, H. 2004. Batrachyla nibaldoi. Llista Vermella d'Espècies Amenaçades de la UICN 2006. Consulta: 18 de gener de 2008.
# Bassa (desambiguació)

«Bassa» té aquests significats:
* Bassa, excavació impermeable feta a un lloc favorable per poder emmagatzemar aigua de pluja
* Bassa, acumulació natural d'aigua normalment de dimensions reduïdes vegeu llacuna
* Toponímia:
** La Bassa, diversos indrets
** la Bassa, curs d'aigua de la Plana del Rosselló
** Cala Bassa, platja arenosa amb roques a una banda i banda
** Can Bassa (Granollers)
** Can Bassa (Llofriu), casa pairal d'estil neoclàssic popular
** Barranc de la Bassa, diversos indrets
** Puig de la Bassa, muntanya de Mallorca al municipi de Fornalutx
** Serra de la Bassa, serra al municipi de Foradada a la comarca de la Noguera
** Serra la Bassa, serra entre els municipis de Camarasa i de les Avellanes i Santa Linya a la comarca de la Noguera
** Turó de la Bassa, muntanya al municipi de Pinós a la comarca del Solsonès
* Biografies:
** Arnau Bassa, pintor català del segle xiv, fill i deixeble del pintor Ferrer Bassa
** David Bassa i Cabanas, escriptor i periodista
** Dolors Bassa i Coll (1959-), política catalana
** Ferrer Bassa (1285 – Barcelona, 1348), pintor i miniaturista de la Corona d'Aragó
** Florenci Bassa Rocas (1889-1961), periodista català
** Guillem Bassa personatge llegendari que defensà el Castell d'Alaró quan les tropes de l'infant Alfons ocuparen l'illa de Mallorca i sobre la torre del qual continuava onejant la senyera de Jaume II de Mallorca
** Jaume Bassa Ribera (1900-1961), pintor i escultor català
** Manuel Bassa i Armengol (Barcelona, 1901 - 1977) heraldista i sigil·lògraf
** Maria Gràcia Bassa i Rocas (Llofriu, Empordà, 1883 - Buenos Aires, Argentina, 1961), poetessa catalana
** Sebastià Bassa i Barbany (Santa Eulàlia de Ronçana, 1859 – l'Ametlla del Vallès, 1935), metge i alcalde de l'Ametlla del Vallès
** Serafí Bassa Rocas (Llofriu, 1892 – Caldes de Montbui, 1992), dibuixant, pintor i escultor palafrugellenc
Viccionari
# Benedicto de Moraes Menezes

Benedicto de Moraes Menezes (30 d'octubre de 1906 - 11 de febrer de 1944) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930.

## Referències

* ↑ Benedicto de Moraes Menezes a worldfootball.net
* ↑ «Perfil a enciclopediadelcalcio». Arxivat de l'original el 2018-11-15. [Consulta: 26 març 2018].
* ↑ «Todos os brasileiros - 1930» (en portuguès). FolhaOnline, 09-12-2005. [Consulta: 16 desembre 2017].
# Berti

Els berti són un important grup ètnic del Darfur (Sudan) amb centre a Mellit. Parlen una llengua pròpia llunyanament emparentada al zaghawa. Els berti tenen diversos caps; el principal, amb títol de malik, als primers anys del segle XXI era Husayn Ahmaday Adam Tamim de la tradicional família governant dels Baasanga, sent el 22è malik de la nissaga. Governa sobre 22 "omdas" dels quals 20 són bertis, 1 zaghawa i 1 àrab Bani Hamran. Hi ha altres caps bertis al Darfur oriental:
* El malik de Dar Simiyat, entre Al Fashir i Al Kuma.
* El sartay de Umm Keddada
* El sartay de Al Tuwaysha, de la tradicional família governant dels Daw al-Bayt.

## Bibliografia

* R.S. O'Fahey & Jérôme Tubiana, Darfur, historical and contemporary aspects
# Bilingüisme passiu

El bilingüisme passiu es dona quan una persona entén dues llengües però només n'utilitza una per comunicar-se. Sol ser fruit d'una situació de diglòssia, on la llengua dominant s'utilitza per expressar-se de forma habitual i la segona llengua es comprèn quan es llegeix o se sent però no s'incorpora al bagatge del parlant, que no ho considera necessari. També es dona en casos d'habitants de frontera o de llengües genèticament emparentades, que permeten comprendre el discurs de l'interlocutor però no sempre usar activament aquell idioma (fenomen que es dona més en la llengua escrita). Finalment, pot aparèixer en cas dels immigrants que estan en un estadi inicial d'aprenentatge de l'idioma d'acollida i llavors entenen la seva llengua materna i la del país on resideixen però sols usen el mateix idioma per comunicar-se per seguretat.
# Bismoclita

La bismoclita és un mineral de la classe dels halurs, que pertany al grup de la matlockita. Rep el seu nom en al·lusió als ions que aparentment la componen: bismut, òxid i clorur.

## Característiques

La bismoclita és un halur de fórmula química (BiO)Cl. Cristal·litza en el sistema tetragonal. La seva duresa a l'escala de Mohs oscil·la entre 2 i 2,5.
Segons la classificació de Nickel-Strunz, la bismoclita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, blixita, pinalita, symesita, ecdemita, heliofil·lita, mendipita, damaraïta, onoratoïta, cotunnita, pseudocotunnita i barstowita.

## Formació i jaciments

Va ser descoberta a Jakkalswater, a la localitat de Steinkopf, al districte de Namakwa, al Cap Septentrional, Sud-àfrica. Tot i no ser gens abundant, ha estat descrita en tots els continents del planeta a excepció de l'Antàrtida.

## Referències

* ↑ «Bismoclite» (en anglès). Mindat. [Consulta: 15 novembre 2017].
# Bhadri

Bhadri fou una taluka tributària d'Oudh al districte de Pratapgarh. Fou governada per la dinastia Bisen, i els sobirans portaven el títol de Rao o Rai.
El primer que apareix amb el títol fou Jai Singh vers el 1748. El 1798 s'esmenta a Daljit Singh que va deixar un fill com successor de nom Zalim Singh. Jamoghan Singh apareix a l'entorn del 1833 i va tenir com a successor al seu fill Bishnath Singh. Jagat Bahadur Singh va governar fins a la seva mort el 15 de febrer de 1878 i el va succeir el seu fill Sarabjit Singh. La dinastia encara existeix.

## Referències

Genealogia per H. Soszynski
# Boixniakovo

Boixniakovo (en rus: Бошняково) és un poble de l'óblast de Sakhalín, a l'Extrem Orient de Rússia, que el 2013 tenia 815 habitants. Pertany al districte d'Uglegorsk.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Bertrand d'Argentré

Bertrand d'Argentré (Vitré, 1519 - Thorigné-Fouillard 1590) fou un polític i escriptor bretó. Fill del gran senescal de Roazhon, Pierre d'Argentre, a qui va succeir el 1543. Especialista en dret, va fer nombrosos comentaris al Coutumier de Bretagne. El 1584 va escriure per encàrrec dels Estats de Bretanya una Histoire de Bretagne força nacionalista on es mostra partidari del dret feudal sobre el dret romà. El 1589 es posà part de la Lliga i del duc de Mercoeur, raó per la qual fou exiliat de la ciutat.

## Bibliografia

* L'histoire de Bretaigne, des roys, ducs, comtes et princes d'icelle: l'établissement du Royaume, mutation de ce tiltre en Duché, continué jusques au temps de Madame Anne dernière Duchesse, & depuis Royne de France, par le mariage de laquelle passa le Duché en la maison de France. Jacques du Puys, 1588.
* Coustumes générales des pays et duché de Bretagne, París, Nicolas Buon, 1608.
* L'Histoire de Bretaigne, des rois, ducs, comtes, et princes d'icelle, depuis l'an 383 jusques au temps de madame Anne Reyne de France dernière Duchesse. Troisième édition revue et augmentée par messire Charles d'Argentré. París, per Nicolas Buon. 1618.

## Referències

* Llista d'autors bretons
# Brasil Open 2011

El Torneig de Costa do Sauipe 2011, també conegut com a Brasil Open 2011, és una competició tennística disputada sobre terra batuda que forma part de les sèries 250 de l'ATP. L'onzena edició del torneig es va celebrar entre el 5 i el 12 de febrer del 2011 a Costa do Sauipe, Brasil.
L'espanyol Nicolás Almagro va aconseguir el segon títol a Costa do Sauipe després de la victòria l'any 2008. El tennista local Marcelo Melo va aconseguir el tercer títol de dobles amb tres companys diferents.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | N. Almagro | 6 | 6 | |
| WC | J. Souza | 2 | 2 | | 1 | N. Almagro | 6 | 6 |
| | R. Machado | 6 | 6 | | | R. Machado | 2 | 4 |
| | F. Volandri | 2 | 1 | | | | | | 1 | N. Almagro | 1 | 6 | 6 |
| 3 | T. Bellucci | 6 | 7 | | | | | | 5 | J.I. Chela | 6 | 2 | 4 |
| | C. Berlocq | 4 | 5 | | 3 | T. Bellucci | 1 | 2 | | | | | |
| | Ł. Kubot | 6 | 5 | 3 | 5 | J.I. Chela | 6 | 6 | | | | | |
| 5 | J.I. Chela | 3 | 7 | 6 | | | | | | | | | | 1 | N. Almagro | 6 | 7 |
| 7 | P. Starace | 6 | 7 | | | | | | | | | | | 4 | A. Dolhopòlov | 3 | 6$^3$ |
| Q | L. Mayer | 4 | 6⁹ | | 7 | P. Starace | 3 | 4 | | | | | |
| | R. Ramírez Hidalgo | 5 | 4 | | 4 | A. Dolhopòlov | 6 | 6 | | | | | |
| 4 | A. Dolhopòlov | 7 | 6 | | | | | | 4 | A. Dolhopòlov | 6 | 6 | |
| 6 | T. Robredo | 4 | 7 | 2 | | | | | | R. Mello | 2 | 1 | |
| | P. Andújar | 6 | 5 | 6 | | P. Andújar | 1 | 0 | | | | | |
| | R. Mello | 6 | 6 | | | R. Mello | 6 | 6 |
| 2 | A. Montañés | 3 | 3 | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Carlos Berlocq Leonardo Tavares | 3 | 2 | |
| | Pablo Andújar Daniel Gimeno-Traver | 6 | 6 | | | Pablo Andújar Daniel Gimeno-Traver | 6 | 6 |
| WC | Rogério Dutra da Silva Júlio Silva | 4 | 6⁶ | | | Albert Montañés Rubén Ramírez Hidalgo | 1 | 4 |
| | Albert Montañés Rubén Ramírez Hidalgo | 6 | 7 | | | | | | | Pablo Andújar Daniel Gimeno-Traver | 6$^4$ | 3 |
| | Fabio Fognini David Marrero | 7 | 6 | | | | | | 2 | Marcelo Melo Bruno Soares | 7 | 6 |
| 4 | Pablo Cuevas Eduardo Schwank | 6⁵ | 2 | | | Fabio Fognini David Marrero | 3 | 4 |
| | Ígor Andréiev Aleksandr Dolhopòlov | 7 | 2 | [8] | 2 | Marcelo Melo Bruno Soares | 6 | 6 |
| 2 | Marcelo Melo Bruno Soares | 6$^3$ | 6 | [10] | | | | |

## Enllaços externs

* Web oficial (portuguès) (castellà)
* Quadre individual masculí PDF
* Quadre doble masculí PDF
Costa do Sauipe / São Paulo :
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019 :
ATP World Tour 2011
< 2010
2012 > :
ATP World Tour Finals, Londres :
# Bretxa Peyta

La Bretxa Peyta, o de Peyta, és una collada que es troba en límit dels termes municipals de la Vall de Boí (Alta Ribagorça) i de Naut Aran (Vall d'Aran), situada en el límit del Parc Nacional d'Aigüestortes i Estany de Sant Maurici i la seva zona perifèrica.
El coll està situat a 2.765,5 metres d'altitud, en la cresta de la Serra de Tumeneia, entre el Besiberri Nord (OSO) i la Punta d'Harlé (ENE), comunica la nord-occidental vall de Valarties amb la sud-oriental Capçalera de Caldes.
Entre el 1960 i el 1990, en aquest mateix indret, a la seva vessant sud, va estar ubicat el Refugi de la Bretxa Peyta o l'històric Refugi de Bessiberri que atès el seu mal estat va ser desmuntat i retirat pels guardes del Parc.

## Rutes

Dues són les rutes més habituals per arribar al coll:
* des del Refugi de la Restanca via Lac de Mar i Estanh Gelat dera Aubaga.
* des del Pletiu de Riumalo, pel Barranc de Malavesina i l'Estany de Malavesina.
Des de la bretxa es pot iniciar l'ascens al Besiberri Nord, o anar a trobar el Pas de Trescazes per atacar el Besiberri del Mig.

## Referències

* ↑ Institut Cartogràfic i Geològic de Catalunya
* ↑ «El nou refugi del Besiberri, a punt d'entrar en servei». laxarxa.cat, 15-08-2001. [Consulta: 7 gener 2023].
* ↑ «refugi de Besiberri». enciclopedia.cat. Enciclopèdia de l’esport català. Enciclopèdia Catalana.. [Consulta: 7 gener 2023].
* ↑ «Refugi Besiberri». Federació d'Entitats Excursionistes de Catalunya. [Consulta: 7 gener 2023].
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Bosquerola de Townsend

La bosquerola de Townsend (Setophaga townsendi) és un ocell de la família dels parúlids (Parulidae).

## Hàbitat i distribució

Habita els boscos de coníferes des de l'est, sud i sud-est d'Alaska i sud de Yukon, nord de la Colúmbia Britànica, sud-oest d'Alberta i sud-oest de Saskatchewan cap al sud fins al nord-oest, centre i sud-est de Washington, centre i nord-est d'Oregon, nord d'Idaho, nord-oest i sud de Montana i nord-oest de Wyoming.

## Referències

* ↑ «Bosquerola de Townsend». Cercaterm. TERMCAT, Centre de Terminologia. Rev. 20/01/2023(català)
# Burgumer Mar

El Burgumer Mar és un llac de la província de Frísia (Països Baixos), a l'est del poble de Burgum. Es va formar durant l'època glacial. És una zona concorreguda per als esports aquàtics, amb diversos ports esportius. El Canal de la Princesa Margarida divideix el llac en dues parts, nord i sud.
Des del 15 de març del 2007, el nom frisó occidental Burgumer Mar és el nom oficial del llac, abans el nom neerlandès ho era. Els pobles Jistrum, Eastermar, Sumar i Burgum voregen el llac.

## Referències

* ↑ «Geschiedenis van Eastermar» (en neerlandès). Toeristen Informatie Post Eastermar. [Consulta: 12 gener 2019].
# Brighton & Hove Albion Football Club

El Brighton & Hove Albion Football Club és la unió de dos equips realitzada l'any 1991, el Brighton i el Hove, dues ciutats veïnes. Ha disputat quatre temporades en la màxima categoria anglesa, l'antiga First Division i l'actual Premier League, entre les temporades 1979/80 i 1982/83, aquest últim l'any en què va patir el descens i del qual no va aconseguir recuperar-se fins al final de la temporada 2016/17, en la qual va aconseguir guanyar el play-off d'ascens i tornar a la màxima competició anglesa.
La temporada 1982/83 van assolir una de les seves majors fites: el subcampionat de la FA Cup, caient davant el Manchester United en el replay de la final per 4 a 0.
Però la diferència d'aquest antic equip anglès és el seu estadi. La temporada 1996/1997, després d'una crisi econòmica sense precedents, el club va haver de vendre el seu antic estadi, el Goldstone Ground, amb 95 anys d'història en les seves bigues. Tot i així, la directiva no es va assegurar de tenir-ne un de nou. Això va convertir el club i els seus seguidors en els homeless (sense sostre) del futbol britànic.
Les dues següents temporades l'equip va jugar en el Priestfield Stadium de Gillingham, a més de 100 quilòmetres de distància de la seva ciutat natal. Davant el clamor popular de tota la ciutat, l'ajuntament va cedir la utilització de l'estadi olímpic local, estadi molt petit i amb pistes d'atletisme, molt diferent dels típics estadis anglesos.
En l'actualitat l'afició i els ciutadans han iniciat una campanya molt activa a favor de la construcció d'un nou estadi, el Falmer Stadium, amb capacitat per a 22.000 persones i adaptat als temps moderns.

## Palmarès

* 1 Charity Shield: 1910
* 3 Football League One: 1957-58, 2001-02, 2010-11

## Enllaços externs

* Brighton & Hove Albion Football Club - Lloc web oficial
# Bestújevski

Bestújevski (en rus: Бестужевский) és un poble (un possiólok) de l'óblast de Tula, a Rússia, segons el cens del 2010 tenia 207 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Borsa de Shanghai

La Borsa de Shanghai (SSE) és una borsa amb seu a la ciutat de Shanghai, Xina. És una de les dues borses que operen de manera independent a la Xina continental, i l'altra és la Borsa de Shenzhen. La Borsa de Shanghai és el quart mercat borsari més gran del món per capitalització borsària a 4,0 bilions de dòlars dels EUA al novembre de 2018. A diferència de la Borsa de Hong Kong, la de Shanghai encara no està completament oberta a inversors estrangers i sovint es veu afectada per les decisions del govern central, a causa dels controls de capital exercits per les autoritats de la Xina continental.
El canvi actual es va restablir el 26 de novembre de 1990 i estava en funcionament el 19 de desembre del mateix any. És una organització sense ànim de lucre administrada directament per la Comissió Reguladora de Valors de la Xina (CSRC).
El Shanghai Clearing House ofereix seguretat als participants en el mercat financer i proposa un desenvolupament eficient de serveis de compensació, però també condueix a la comunicació i cooperació entre organismes internacionals. Proporciona compensació central de moneda estrangera en contraparts al mercat interbancari, inclosa compensació, liquidació, gestió de marges, gestió de garanties, serveis d'informació, serveis de consultoria i departament de gestió relacionat amb altres negocis.

## Referències

* ↑ «World-exchanges.org». Arxivat de l'original el 2011-02-13. Arxivat 2011-02-13 at WebCite
* ↑ China Briefing - Foreigners Now Allowed to List on Shanghai Stock Exchange - retrieved on January 21, 2009.
* ↑ International Herald Tribune - China further loosens its capital controls Arxivat 2007-08-22 a Wayback Machine. - retrieved on January 21, 2009.
# CGF

CGF té els següents significats:
* Federació dels Jocs de la Commonwealth (del seu nom en anglès Commonwealth Games Federation), associació organitzadora dels Jocs de la Commonwealth
* Cançó de gel i de foc, sèrie de novel·les de l'escriptor estatunidenc George R. R. Martin
# Branislau Samòilau

Branislau Samòilau (Браніслаў Самойлаў) (Vítsiebsk, 25 de maig de 1985) fou un ciclista belarús, professional des del 2006 fins al 2022.
En el seu palmarès destaquen diversos campionats nacionals de ciclisme tant en ruta com especialment en contrarellotge.

## Palmarès

* 2004
** 1r a la Lieja-Bastogne-Lieja sub-23
** Vencedor d'una etapa al Giro de les Regions
* 2005
** Campió de Belarús sub-23 en contrarellotge
** 1r a la Volta a Lleida i vencedor de 3 etapes
** 1r al Trofeu Franco Balestra
** 1r a la Ruta d'Or
** 1r a la Cronoscalata Gardone Val Trompia-Prati di Caregno
** Vencedor de 2 etapes del Giro de la Vall d'Aosta
* 2006
** Campió de Belarús sub-23 en contrarellotge
* 2007
** Campió de Belarús en ruta
* 2008
** Vencedor d'una etapa de la Setmana Ciclista Llombarda
* 2009
** Campió de Belarús en contrarellotge
* 2010
** Campió de Belarús en contrarellotge
* 2012
** Campió de Belarús en contrarellotge
* 2013
** 1r al Tour de Ribas i vencedor d'una etapa
** Vencedor d'una etapa de la Małopolski Wyścig Górski
* 2014
** Vencedor d'una etapa al Sibiu Cycling Tour
* 2018
** 1r a l'Horizon Park Race Maidan
** 1r a l'Horizon Park Race Classic
** Vencedor d'una etapa al Tour de Mersin
** Vencedor d'una etapa etapa a la Volta a Sèrbia
* 2019
** 1r al Gran Premi Gazipasa
** 1r al Tour de Mesopotàmia i vencedor d'una etapa
** Vencedor d'una etapa al Tour de Mersin
* 2020
** 1r al Gran Premi Manavgat

### Resultats a la Volta a Espanya

* 2010. Abandona (8a etapa)

### Resultats al Giro d'Itàlia

* 2007. 22è de la Classificació general
* 2010. 39è de la Classificació general
* 2011. 46è de la Classificació general
* 2012. 43è de la Classificació general
* 2015. 48è de la Classificació general
* 2017. 112è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Brice Tirabassi

Brice Tirabassi (Frejús, França, 15 de juny de 1977) és un pilot de ral·li francès guanyador del Campionat de França de Ral·lis a la categoria Super 1600 de 2002 i del Campionat Mundial de Ral·lis júnior l'any 2003.

## Trajectòria

Tirabassi comença a disputar ral·lis del Campionat de França de Terra a partir del 1997, quedant subcampió l'any 2001. També disputa el campionat monomarca Volant Peugeot, on queda subcampió l'any 2000. L'any 1999 disputa per primera vegada un ral·li del Campionat Mundial de Ral·lis, el Tour de Còrsega.
L'any 2002, al volant d'un Citroën Saxo S1600, guanya la categoria Super 1600 del Campionat de França de Ral·lis, guanyant en tres de les proves del campionat. L'any següent, quedaria subcampió de la categoria amb un Renault Clio S1600, però guanyaria amb aquest mateix vehicle el Campionat Mundial de Ral·lis júnior, superant a Salvador Cañellas júnior, qui quedaria en segona posició.
Després de la seva victòria mundialística, ha disputat diverses proves puntuals a diversos campionats, especialment del Campionat francès de Terra, però també del Intercontinental Rally Challenge, del Campionat d'Espanya de Ral·lis de Terra o de la categoria de Producció del Campionat Mundial.

## Enllaços externs

* Perfil a ewrc-results

## Referències

* ↑ «Junior WRC winners: Where are they now?» (en anglès). [Consulta: 15 juny 2022].